laion/Wikipedia-Exotic huggingface dataset:
יחסי אנדורה – ארצות הברית

יחסי אנדורה–ארצות הברית הם היחסים הדו-צדדיים בין נסיכות אנדורה וארצות הברית של אמריקה. אנדורה וארצות הברית מנהלות יחסים דיפלומטיים ידידותיים. היחסים הדיפלומטיים בין שתי המדינות נכונו ב-21 בפברואר 1995 לאחר שאנדורה אימצה את חוקתה והכריזה על עצמה כדמוקרטיה פרלמנטרית ריבונית. מאז שנת 2000, אנדורה השתתפה בתוכנית פולברייט האמריקאית, ועובדת בשיתוף פעולה עם ארצות הברית בהפקעת הפשע בארצה. אין מסחר משמעותי או השקעות בין שתי המדינות. אנדורה משתתפת בתוכנית ויתור ויזה אמריקאית. שגריר ארצות הברית בספרד אמון על אנדורה, בעוד הקונסול הכללי של ארצות הברית בברצלונה אחראי על היחסים היומיומיים עם אנדורה. אנדורה מיוצגת בארצות הברית על ידי נציגותה הקבועה באומות המאוחדות שבסיסה בניו יורק. יחסי החוץ של אנדורה יחסי החוץ של ארצות הברית מדיה וקבצים בנושא יחסי אנדורה – ארצות הברית בוויקישיתוף ארצות הברית באתר משרד החוץ של אנדורה (באנגלית) יחסי אנדורה-ארצות הברית, באתר מחלקת המדינה של ארצות הברית, 22 ביולי 2016 (באנגלית)
כדורסל באולימפיאדת הנוער בואנוס איירס (2018)

טורנירי הכדורסל באולימפיאדת הנוער בואנוס איירס (2018) התקיימו בפארק הנשים הארגנטינאיות. התחרויות הורכבו מטורניר נערים וטורניר נערות בסגנון שלוש על שלוש, שבכל אחד מהם השתתפו עשרים נבחרות. בנוסף, התקיימו תחרויות כישורים נפרדות לכל מגדר. ההעפלה לטורניר היא קבוצתית והמכסה ניתנת לוועד האולימפי המקומי ולא לספורטאים עצמם. כל חברי הנבחרת המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2002). הוועד האולימפי הבינלאומי והפדרציה הבינלאומית של כדורסל סיכמו שעשרים נבחרות יעפילו לכל טורניר. מכסה בודדת, לכל טורניר, ניתנה למדינה המארחת, ארגנטינה. מכסה בודדת ניתנה לנבחרת המנצחת בגביע העולם בכדורסל שלוש על שלוש לנוער לשנת 2017 שהתקיימה בין ה-28 ביוני ל-2 ביולי 2017 בצ'נגדו. יתר המכסות יחולקו בהתאם לדירוג פיב"א לנבחרות הנוער הלאומיות בכדורסל שלוש על שלוש שיפורסם ב-1 באפריל 2018. 8 מכסות בכל טורניר יחולקו לנבחרות בעלות הדירוג הגבוה ביותר בדירוג. עשרת המכסות הנוספות יחולקו בהתאם לדירוג עם שלוש המגבלות הבאות: (א) מדינה יכולה להעפיל רק לטורניר אחד (נערים או נערות); (ב) מספר הנבחרות המזערי שמשתתפות בשני הטורנירים יעמוד על 30 נבחרות; (ג) מספר הנבחרות המרבי בכל טורניר לפי חלוקה אזורית יעמוד על 10 נבחרות. בהתאם לכך, אם יהיו יותר מ-10 נבחרות זכאיות מאותו אזור. הנבחרות בעלות הדירוג הנמוך ביותר תוחלף בנבחרת עם הדירוג הגבוה ביותר מאזור אחר. החלוקה לאזורים היא בהתאם לחמש היבשות: אמריקה, אירופה, אסיה, אפריקה ואוקיאניה. כל הזמנים הם לפי הזמן המקומי (UTC-3) מדיה וקבצים בנושא כדורסל באולימפיאדת הנוער בואנוס איירס בוויקישיתוף הוועד האולימפי הבינלאומי ופיב"א (11 באפריל 2017). "Qualification System – Youth Olympic Games Buenos Aires 2018 - Basketball 3X3" (PDF) (באנגלית). נבדק ב-11 בנובמבר 2017. {{cite web}}: (עזרה) "Belgium's men and USA's women win FIBA 3x3 U18 World Cup 2017" (באנגלית). 2 ביולי 2017. נבדק ב-11 בנובמבר 2017. {{cite web}}: (עזרה)
Good Hit

Good Hit (בעברית: להיט טוב) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השביעי, ?Love. השיר יצא לאור ביחד עם האלבום ב-29 באפריל 2011, כסינגל שיווקי רשמי ממנו. השיר הוא הראשון שיצא תחת חסותה של חברת התקליטים החדשה של לופז, איילנד רקורדס. עם יציאתו נכנס השיר אל המקום ה-190 במצעד שבדרום קוריאה, והוא היחידי שאליו הצליח להיכנס השיר. השיר נכתב על ידי דה דרים וטריקי סטיוארט, והופק על ידי סטיוארט, דה דרים וקוק הרל. השיר זכה לשלל ביקורות וסיקורים שונים. הווידאו קליפ הנלווה שיצא לשיר צולם ובוים על ידי אלכסנדר מורס, באוקטובר 2010. ההצצה של הקליפ עלתה לאוויר כבר באוקטובר 2010, אך הוסרה מיד לאחר מכן. לבסוף, הקליפ המלא יצא לאור ב-15 בינואר 2011. בקליפ נראית לופז כשהיא מחופשת למורה. לאחר שלופז נכנסת לכיתת הלימוד, היא מתחילה לשיר את השיר ובסמוך לכך התלמידים שלה עולים על הכיסאות, ומחזיקים בידם מייבשי שיער. בעזרת מייבשי השיער לופז מראה להם כיצד לעצב את שיערם, וכיצד לטפחו. לאחר מכן, הם יוצאים מכיתת הלימוד אל המסדרון. בקליפ, לופז ותלמידיה לבושים בדולצ'ה וגבאנה, דבר אשר גרם למבקרי המוזיקה להגיד כי יש בקליפ משיכה מינית. גרסה חלופית של הקליפ הועלתה לאינטרנט בדצמבר 2011. בגרסה החלופית ניתן לראות את לופז כשהיא יושבת על ספה ומולה ניצבת מראה, ובסמוך לכך היא מדברת בטלפון. סרטון השיר "Good Hit" באתר יוטיוב www.prettygooddigital.com, Home | Island Records, Island Records (באנגלית) GAON DOWNLOAD CHART | gaon music chart, ‏2014-04-08 Love? - Jennifer Lopez | Songs, Reviews, Credits | AllMusic, AllMusic Jennifer Lopez New Single "Good Hit" Coming Soon, Def Pen, ‏2010-08-28 (באנגלית) Listen: Jennifer Lopez Releases Her New Song 'Good Hit', LATINA (באנגלית) Elena Gorgan, Video for Jennifer Lopez's 'Good Hit' Is Finally Out, softpedia (באנגלית) Sneak Peek: Jennifer Lopez – 'Good Hit', Rap-Up (באנגלית) Jennifer Lopez 'Love?': Track-by-Track Review, Billboard, ‏2011-05-03 "SHOT: Jennifer Lopez - Alex Moors, dir". VideoStatic (באנגלית). נבדק ב-2017-11-11. wowwow.me, www.wowwow.me (באנגלית) (ארכיון) "Sneak Peek: Jennifer Lopez – 'Good Hit'". Rap-Up (באנגלית אמריקאית). נבדק ב-2017-11-11. Ahead of 'American Idol' debut, Jennifer Lopez gets 'On the Floor' in leaked RedOne-produced single [Updated], LA Times Blogs - Pop & Hiss, ‏2011-01-17 (באנגלית) "Jennifer Lopez e super hot in 'Good Hit! VIDEO". MTV.ro. נבדק ב-2017-11-11. Gorgan, Elena. "Video for Jennifer Lopez's 'Good Hit' Is Finally Out". softpedia (באנגלית אמריקאית). נבדק ב-2017-11-11.
TV10 (שוודיה)

TV10 הוא ערוץ טלוויזיה שוודי בבעלות חברת המדיה Modern Times Group. הערוץ מתמחה בשידורי ספורט ותעודה. הערוץ התחיל לשדר ב-7 בספטמבר 2010. מתחילת שידוריו הערוץ תפס את זכויות השידור על כל אירועי הספורט מערוצי הטלוויזיה האחרים של Viasat. עם זאת, בשנת 2011 החלו ערוצים TV3 ו-TV6 לשדר ספורט שוב. הערוץ משדר אירועי ספורט כמו פוטבול ב-NFL, כדורסל, איגרוף וליגת האלופות. בערוץ משודרות פרסומות באופן חלקי, והוא ממומן גם מכספי מפעילי הטלוויזיה שמשדרים אותו. ל-70% ממשקי הבית הערוץ זמין, בעוד ערוצים TV3 ו-TV6 זמינים ל-85% ממשקי הבית. אתר האינטרנט הרשמי של TV10 "Här är MTG:s kampanj för TV10". Dagens Media (בשוודית). נבדק ב-2017-11-11. Vad är TV10? | TV10, ‏2010-09-04 "...men bara 70 procent kan se kvalet". Aftonbladet. נבדק ב-2017-11-11. ""Gömmer inte a-landslaget"". Aftonbladet. נבדק ב-2017-11-11. Sverige-San Marino i TV10 — svenskfotboll.se, svenskfotboll.se (בשוודית)
TV6 (שוודיה)

TV6 שוודיה הוא ערוץ טלוויזיה מסחרי שוודי המשודר ושייך לקבוצת המדיה Modern Times Group. הערוץ הושק ב-9 במאי 2006. הערוץ משודר ברשת השידור הדיגיטלית הארצית והוא חלק מערוצי Viasat. אצל צופי חברות הכבלים השוודיות, הערוץ החליף את ערוץ הנוער ZTV. הערוץ זמין גם בלטביה מאז אפריל 2007, בהונגריה מאז ינואר 2008, אסטוניה מאז מרץ 2008 וליטא מאז ספטמבר 2008. ב-1 בנובמבר 2012 השיק הערוץ גם גרסת HD. MTG או בזמנו Kinnevik התחיל לשדר ב-1994 כתוספת ל-TV3. קהל היעד שלו היה נשים וכתוצאה מכך התוכן שלו היה מיועד לנשים. מאוחר יותר הערוץ הפך לערוץ בתשלום Viasat Nature/Crime. סוכנות הרדיו והטלוויזיה (RTW) הודיעה בספטמבר 2005 כי היא מעניקה רישיונות חדשים לשידור בטלוויזיה הדיגיטלית היבשתית השוודית. בתחילת אוקטובר הודיעה הסוכנות כי התקבלו 36 בקשות מהן 3 בקשות מחברת Viasat. ב-23 בפברואר 2006 הודיע שר התרבות השוודי לייף פגרוצקי אילו ערוצים יקבלו את הרישיונות החדשים. בין הערוצים היה TV6 אשר משדר כיום ברשת היבשתית. בנוסף לתשתית הקרקעית, הערוץ זמין בחבילת הלווין של Viasat וגם בקרב מפעילי הטלוויזיה בכבלים. TV6 התחיל לשדר ב-9 במאי 2006 ואת שידוריו הוא פתח עם שידור גביע העולם בהוקי. מעל לשבוע לאחר תחילת השידורים, ב-17 במאי, שידר הערוץ את גמר ליגת האלופות באופ"א, והמחצית השנייה משכה 820,000 צופים, לפי נתונים MMS. מדובר בשיא צפייה לערוץ שלא נחשב לאחד מחמשת הערוצים המרכזיים ובאותו ערב הוא היה הפופולרי בגילאי 15-44. קהל היעד העיקרי של הערוץ הוא הצופים הצעירים. זאת לעומת ערוצים TV3 וKanal 5 אשר מיועדים בעיקר לנשים. MTG הודיעה באפריל 2006 כי הערוץ יהיה מתחרה של Kanal 5, אשר בשנים האחרונות היו מוצלחות מאוד בקרב הצופים הצעירים. רבות מהתוכניות ששודרו ב-ZTV עברו ל-TV6. הן כוללות קומדיות כמו איש משפחה, משפחת סימפסון, המופע של דרו קארי וסיינפלד. TV6 גם החל לשדר את התוכנית האמריקאית של דייוויד לטרמן. ו"סאטרדיי נייט לייב". הערוץ משדר גם אירועי ספורט שונים כמו ליגת האלופות, סופרבול, פורמולה 1 ואליפות העולם בהוקי קרח. TV6 משדר גם סדרות המופקות עבור הערוץ. TV6.se היה האתר של הערוץ והציג מידע על התוכניות השונות. האתר הוחלף בידי אתר האינטרנט Kolla.tv. בשנת 2016 האתר הוחלף ב-Viasat Viafree. TV3 (שוודיה) TV6 (אסטוניה) TV3+ (דנמרק) אתר האינטרנט הרשמי של TV6 (בשוודית) TV6, ברשת החברתית פייסבוק TV6, ברשת החברתית אקס (טוויטר) TV6, ברשת החברתית אינסטגרם TV6, סרטונים בערוץ היוטיוב Viasat משיקה 9 ערוצי HD ו-4 ערוצי משחק חדשים, באתר mynewsdesk, ‏17-08-2012 Kolla.tv
(What Is) Love?

(What Is) Love? (בעברית: (מה זו) אהבה?) הוא סינגל שיווקי שהוקלט על ידי הזמרת האמריקאית ג'ניפר לופז, מתוך אלבומה השביעי, Love?. השיר יצא לאור ב-22 באפריל 2011, כסינגל שיווקי רשמי ממנו. השיר היה אמור לצאת ביחד עם Love?, ב-26 באפריל 2011, אך הוחלט שהוא יצא ב-22 אפריל 2011, על ידי חברת התקליטים איילנד רקורדס, דרך מסע פרסום בדף הפייסבוק של לופז. השיר הגיע למקום ה-121 במצעד שבקוריאה הדרומית, וה-33 במצעד הספרדי. השיר נכתב על ידי וינטר גורדון וד'מיל, והופק על ידי ד'מיל וקוק הרל, שהפיק לה גם סינגל שיווקי נוסף מן האלבום, "Good Hit". בספוטיפיי צבר השיר 8 מיליון השמעות, תוך שפורסמו עליו שלל ביקורות בשלל אתרים שונים. במהלך מסיבת ההשמעה הראשונה שנעשתה עבור האלבום ב-2009, מגזין ראפ-אפ גילה שז'ן-באטיס יצר גרסה שנייה של השיר הנקראת, "What Is Love" (חלק II)". מדובריה של לופז נאמר כי הגרסה תתווסף לאלבום, אך לבסוף הוחלט לוותר עליה והיא לא נכללה באף אלבום של לופז. בגרסה זו יש קטעים הלקוחים מהשיר "War" של אדווין סטאר. השיר הודלף לאתרי האינטרנט ב-20 באפריל 2013. סאגר כתב כי השיר "כנראה לא על [מארק] אנתוני (בעלה לשעבר) – אבל בהחלט קל לפרש את זה ככזה. סרטון השיר "(What Is) Love?" באתר יוטיוב WebCite query result, www.webcitation.org (באנגלית) Jennifer Lopez, www.facebook.com GAON DIGITAL CHART | gaon music chart, ‏2013-12-26 Steffen Hung, spanishcharts.com - Jennifer Lopez - (What Is) Love?, www.spanishcharts.com Love? - Jennifer Lopez | Songs, Reviews, Credits | AllMusic, AllMusic What Is Love (Single), נבדק ב-2020-04-02 Robert Copsey, Jennifer Lopez: 'Love?', Digital Spy, ‏2011-05-04 (באנגלית) Joey Guerra, Lopez ups her diva status with Love?, Houston Chronicle, ‏2011-05-02 Top TV Shows, Recaps, New Movies, & Entertainment News, Us Weekly (באנגלית) Album Preview: Jennifer Lopez – 'Love?', Rap-Up (באנגלית) Jennifer Lopez’s “What Is Love (Part II)”: Listen To The Leaked Song, Idolator, ‏2013-04-21 "Album Preview: Jennifer Lopez – 'Love?'". Rap-Up (באנגלית אמריקאית). נבדק ב-2017-11-11. "Jennifer Lopez's "What Is Love (Part II)": Listen To The Leaked Song". Idolator (באנגלית אמריקאית). 2013-04-21. נבדק ב-2017-11-11. Jennifer Lopez Addresses Her Divorce in Leaked Song ‘What Is Love (Part II)’ + Hints at New Music, PopCrush
שאהיד ח'אקאן עבאסי

שאהיד ח'אקאן עבאסי (באורדו: شاہد خاقان عباسی, נולד ב-27 בדצמבר 1958) הוא פוליטיקאי פקיסטני ששימש כראש הממשלה הזמני של פקיסטן מאז אוגוסט 2017. הוא מכהן גם כחבר האספה הלאומית של פקיסטן מאז שנת 2008, בה כיהן גם בשנים 1988–2002. עבאסי נולד בשנת 1958 בקראצ'י ושם גדל. הוא בעל תואר ראשון בהנדסת חשמל מאוניברסיטת קליפורניה בלוס אנג'לס ותואר שני מאוניברסיטת ג'ורג' וושינגטון. לפני כניסתו לפוליטיקה עבד עבאסי כמהנדס מקצועי בפרויקטים שונים בארצות הברית ובמזרח התיכון (במיוחד בערב הסעודית). עבאסי החל את הקריירה הפוליטית שלו לאחר מותו של אביו בשנת 1988. הוא נבחר לפרלמנט מטעם אחד ממחוזות הבחירה של העיר רוואלפינדי כמועמד עצמאי. הוא נבחר שוב בשנים 1990, 1993 ו-1997. בשנים 1997–1999 כיהן כיושב ראש פקיסטן אינטרנשיונל איירליינס. בשנת 2002 ניסה להיבחר עוד פעם לפרלמנט אך נכשל. בשנת 2008 כיהן לזמן קצר כשר המסחר ובשנים 2013–2017 כיהן כשר הנפט והמשאבים הטבעיים. בתחילת אוגוסט 2017 נבחר עבאסי לראשות ממשלת פקיסטן על ידי האספה הלאומית ברוב של כ-221 קולות. ב-23 באוגוסט עבאסי נסע לראשונה במסגרת תפקידו מחוץ למדינה, וביקר בערב הסעודית. בסעודיה הוא נפגש עם הנסיך מוחמד בן סלמאן אאל סעוד, זאת זמן קצר לאחר שנשיא ארצות הברית דונלד טראמפ האשים את פקיסטן בתמיכה בטרור, דבר שהביא את היחסים בין המדינות לכדי מתיחות רבה. כמספר שבועות לאחר מכן הוא נסע לארצות הברית על מנת להשתתף במליאת האומות המאוחדות שבמהלכה נפגש עם סגן נשיא ארצות הברית מייק פנס. ב-31 במאי 2018, ממשלת הליגה המוסלמית הפקיסטנית המכהנת השלימה את כהונתה בת החמש שנים והפכה לממשלה האזרחית השנייה בתולדות פקיסטן שתסיים כהונה בת חמש שנים עבאסי הוחלף על ידי ראש הממשלה הזמני השופט נסירול מולכ ב-1 ביוני 2018 עד שהמדינה בחרה את הממשלה החדשה בבחירות הכלליות של 2018 שנערכו ב-25 ביולי 2018. מדיה וקבצים בנושא שאהיד ח'אקאן עבאסי בוויקישיתוף שאהיד ח'אקאן עבאסי, ברשת החברתית אקס (טוויטר)
הר אתבסקה

הר אתבסקה (באנגלית: Mount Athabasca) הוא הר בשדה הקרח קולומביה, בהרי הרוקי הקנדיים בשטח הפארק הלאומי ג'ספר בפרובינציית אלברטה שבקנדה. גובהו של ההר 3,491 מטרים, והוא ההר ה-13 בגובהו באלברטה. ההר מפריד בין קרחון אתבסקה לקרחון ססקצ'ואן וההר מתנשא מעל מעבר סונוואפטה. שמו של ההר ניתן לו בשנת 1898 על ידי מגלה הארצות הבריטי נורמן ג'יי קולי, שהיה הראשון שטיפס לפסגת ההר, ב-18 באוגוסט של אותה שנה. משמעות השם בשפת הקרי האינדיאנית - ”המקום בו ישנם קנים”, שם המתייחס לצמחייה על גדתו הביצתית של אגם אתבסקה. קרחון אתבסקה מפל אתבסקה ההר באתר ממשלת קנדה תיאור ההר באתר peakware הר אתבסקה באתר המדריך האלפיני להרי הרוקי הקנדיים תיאור ההר באתר peakfinder תיאור ההר הרי אלברטה לפי גובהם תיאור ההר באתר peakfinder ערך זה הוא קצרמר בנושא גאוגרפיה של קנדה ובנושא הרים. אתם מוזמנים לתרום לוויקיפדיה ולהרחיב אותו.
גן בירה במינכן

גן בירה במינכן (בגרמנית: Münchner Biergarten ) הוא ציור מאת מקס ליברמן, המוצג במוזיאון פינקוטק החדש במינכן. הציור הושלם בשנת 1884 בטכניקה של שמן על עץ ובמידות של 95X68.5 ס"מ. הוא מייצג את התקופה המודרנית בעבודתו של ליברמן ובעיקר עבודותיו שלאחר שנת 1900, אשר שמה דגש על תיאורי החיים העירוניים והחיפוש אחרי התרגעות ושלווה בחיק הטבע. הציור משקף את דרך הבילוי המועדפת על בני העיר בתקופה זו, ישיבה בחיק הטבע העירוני ומבלי לעשות דבר. הציור גן בירה במינכן כולל בתוכו מאפיינים רבים במכלול יצירתו של מקס ליברמן אשר ראה בחיק הטבע ובני אדם בתוכו, את גן העדן. ליברמן מצא רבים מהרעיונות ליצירתו בפארקים, בגנים ובמקומות בילוי. הוא הרבה לעשות שימוש בטכניקה ייחודית של "אור מבוים" דרך חופת עצים או קורות, ליצירת כתמי שמש המאפיינים את עבודותיו. בציור ניתן להבחין ב"גן בירה" עמוס מבקרים במינכן, ככל הנראה זהו גן הבירה המפורסם של מבשלת אוגוסטינר. בצל העצים יושבים גברים ונשים רבים בני מעמדות חברתיים שונים. בחזית הציור שטח פתוח שבו משחקות שתי ילדות, במרכזו שולחנות עמוסים במבלים, ובעומק הציור תזמורת מנגנת על במה ובגבה מבנה עץ. המבט הכללי עמוס בפרטים רבים של בני אדם ובציבעוניות המודגשת באמצעות אור השמש החודר מבעד לענפי העצים העבותים במתווה של "כתמים". טכניקה זו אופיינית מאוד בעבודותיו של ליברמן. כתמי השמש הבהירים על גבי החול הצהבהב עומדים בניגודיות לציבעוניות שבבגדי הקהל היושב באזור חשוך יותר בצל העצים. הדמויות בקהל מובחנות מאוד אלה מאלה, באמצעות הקפדה פרטנית ומדוקדקת של פירטי הלבוש והתנוחה הגופנית שבה הם ניצבים, המאפשרת אף הבחנה של מעמדם החברתי. התיזמורת בעורף התמונה אינה אופיינית לגני הבירה במינכן שבהן נאסרה השמעת מוזיקה והגשת ארוחות, ומקורה בדמיונו של האמן, וכך גם הכיסאות המתקפלים עליהם יושבים חלק מן האורחים הדומים לאלה שניצבו בסטודיו של ליברמן, לעומת הכיסאות הישרים האופיינים. מצב הרוח העולה מן התמונה הוא של אחר צהריים שימשי ונעים, שבו בני אדם רבים, אשר אין ביניהם קשרים חברתיים או מקצועיים יושבים בנינוחות תוך שיחה, שתייה, והאזנה למוזיקה בנינוחות וברגיעה. התמונה משקפת באופן אותנטי ומדויק את הווי החיים התקופתי במלואו. אודות התמונה באתר מוזיאון פינקוטק החדש אתר המאפשר צפייה בפרטי הפרטים של התמונה באמצעות הגדלה
שדה הקרח קולומביה

שדה הקרח קולומביה (באנגלית: Columbia Icefield) הוא שדה הקרח הגדול ביותר בהרי הרוקי של צפון אמריקה. שדה הקרח ממוקם בהרי הרוקי הקנדיים בגבול בין פרובינציית קולומביה הבריטית ופרובינציית אלברטה, בקנדה. שדה הקרח ממוקם בחלקו בקצהו הצפון מערבי של הפארק הלאומי באנף, ובקצהו הדרומי של הפארק הלאומי ג'ספר. שדה הקרח ממוקם על קו פרשת המים של אמריקה. שטחו 850 קמ"ר, עומקו משתנה בין 100 מטרים ל-365 מטרים. נופלים על שדה הקרח 7 מטרים של שלג מדי שנה. כמה מהגבוהים בהרי הרוקי הקנדיים ממוקמים בקצות שדה הקרח: הר אנדרומדה - 3,450 מטרים; הר אתבסקה - 3,491 מטרים; הר ברייס - 3,507 מטרים; הר קאסלגארד - 3,090 מטרים; הר קולומביה - 3,747 מטרים; הר המלך אדוארד - 3,490 מטרים; הר קיצ'נר - 3,505 מטרים; פסגת התאום הצפוני - 3,684 מטרים; פסגת התאום הדרומי - 3,566 מטרים; כיפת השלג - 3,456 מטרים; פסגת סטוטפילד - 3,450 מטרים. שדה הקרח נוצר בתקופת הקרח האילינויסאנית (Illinoisan) (בין 238,000 ל-126,000 לפנה"ס). שדה הקרח הגיע לשיא גודלו בתקופה הויסקונסיאנית (Wisconsinan) (בין 73,000 ל-62,000 לפנה"ס). הגידול הבא של שדה הקרח התרחש בתקופה הויסקונסיאני המאוחרת, בין 18,000 ל 9,000 לפנה"ס. הגדול האחרון בשטחו של שדה הקרח אירע  במהלך עידן הקרח הקטן, בשנים 1200 עד 1900 לספירה. בסביבות שנת 1800 הגיע קרחון אתבסקה לשיא גודלו, לאחר מכן קטן וגדל חליפות עד שנת 1840, מאז הוא החל בנסיגה הנמשכת עד ימינו. שדה הקרח קולומביה היה אחד האתרים הגאולוגיים הגדולים האחרונים שהתגלו במערב קנדה, בשל אזורו המבודד ובשל תנאי מזג האוויר הקשים באזורו. באפריל 1827, הבוטנאי הסקוטי דייוויד דאגלס חצה את מעבר אתבסקה - מסלול מסחר חשוב הנמצא מצפון לשדה הקרח, טיפס על הר סמוך וטען כי אותו הר מגיע לגובה של 6,000 מטרים. בקיץ 1884, הגאולוג פרופסור ארתור פילמון קולמן, חקר את קו פרשת המים של אמריקה, בין באנף לג'ספר, וחיפש את ההר הגבוה שדאגלס תיאר. קולמן לא הצליח למצוא את ההר, אך גילה את העמק שיהפוך לימים לכביש המהיר אייספילד. ביולי 1898, מגלה הארצות הבריטי נורמן ג'יי קולי וכן יוס סטוטפילד והרמן וולי חיפשו את פסגת דאגלס יחד עם מורה הדרך מאזור באנף - ביל פיטו. בבוקר של ה-18 באוגוסט, קולי ווולי טיפסו על צידו המזרח של הר אתבסקה, ומפסגתו גילו את שדה הקרח האדיר הנשקף עד האופק. קולי כתב מאוחר יותר: The view that lay before us in the evening light was one that does not often fall to the lot of modern mountaineers. A new world was spread at our feet: to the westward stretched a vast ice-field probably never before seen by the human eye, and surrounded by entirely unknown, unnamed and unclimbed peaks — נורמן ג'יי. קולי תרגום: הנוף הנשקף לעינינו באור בין הערביים הוא נוף שלעיתים נדירות זוכים לראותו מטפסי ההרים המודרניים. עולם חדש היה מונח לרגלינו: מערבה השתרע שדה קרח אדיר, אשר ככל הנראה לא נצפה מעולם על ידי בן אדם, המוקף על ידי פסגות שהן לא ידועות, ללא שם, ושלא טיפסו עליהן מעולם. — נורמן ג'יי. קולי את שדה הקרח מזינים שמונה קרחונים עיקריים ובהם: קרחון אתבסקה קרחון קאסלגארד קרחון קולומביה קרחון דואום קרחון סטוטפילד קרחון ססקצ'ואן ניתן לראות את שדה הקרח מהכביש המהיר אייספילדס. בחודשי הקיץ מטיילים עולים על הקרחון באמצעות אוטובסי קרח ייעודיים. בחודשי החורף שדה הקרח קולומביה משמש כאתר סקי. מדיה וקבצים בנושא שדה הקרח קולומביה בוויקישיתוף אתר הרפתקאת הקרחונים בשדה הקרח קולומביה תמונות של שדה הקרח ותיאורי טיפוס על שדה הקרח שדה הקרח קולומביה, באתר אנציקלופדיה בריטניקה (באנגלית) מפת שדה הקרח ומיקומו
מגבית (פירושונים)

האם התכוונתם ל... התרמה מימון המגבית היהודית המאוחדת ("המגבית") – מפעל גיוס הכספים העיקרי בקרב קהילות יהדות ארצות הברית במשך 60 שנה (1939–1999) מגבית ההתגייסות – מפעל לאיסוף תרומות למתנדבי היישוב לצבא הבריטי ולמשפחותיהם שפעל מ-1942 מבצעי "מגבית" – פשיטות שביצעה שייטת 13 במלחמת יום הכיפורים במטרה להשמיד ספינות טילים מצריות בנמל ע'רדקה
הר הקטור (אלברטה)

הר הקטור (באנגלית: Mount Hector) הוא הר בהרי הרוקי הקנדיים, בשטח הפארק הלאומי באנף (Banff), בפרובינציית אלברטה שבקנדה. גובהו של ההר 3,394 מטרים (ההר ה-31 בגובהו באלברטה), והוא מתנשא לגובה של 1,759 מטרים מעל מעבר קיקינג הורס הסמוך. ההר ממוקם בסמוך לכביש המהיר אייספילדס, 17 קילומטרים צפונית לעיירה לייק לואיז. ההר ממוקם מזרחית לעמק נהר בואו ודרומית מזרחית לאגם בואו. שמו של ההר ניתן לו בשנת 1884 על ידי הגאולוג והחוקר ג'ורג' מרסר דוסון, והוא נקרא על שם הגאולוג ג'יימס הקטור, שהיה חלק ממשלחת פליסר. הראשונים שטיפסו על ההר היו פיליפ ס. אבוט (Philip S. Abbot), צ'ארלס. אי. פיי (Charles Fay) וצ'ארלס ס. תומפסון (Charles S. Thompson) בשנת 1895. מדיה וקבצים בנושא הר הקטור בוויקישיתוף ההיסטוריה של הטיפוס על ההר - אתר peakfinder תמונות ההר ותיאורי טיפוס על ההר מידע על ההר באתר peakbagger תיאור ההר, באתר albertawow מידע למטפסים על ההר גובהם של הרי הרוקי, באלברטה ובקולומביה הבריטית הרי אלברטה לפי גובהם מקור שמות אתרים באלברטה, החברה הגאוגרפית של קנדה, 1928, אוטווה, עמ' 67 ההיסטוריה של הטיפוס על ההר
מרדכי ליטווין

מרדכי ליטווין (בצרפתית: Mordechai Litvine; לעיתים נכתב Litvin;‏ 1903, שאוולי, ליטא, רוסיה) – 1993, פריז, צרפת) היה מתרגם ומבקר ספרות ותיאטרון יידי פריזאי, משורר ומסאי. חתן פרס איציק מאנגר ליצירה ספרותית ביידיש (1973). תרגם ליידיש בעיקר מהספרות הצרפתית, וכן מרוסית ומגרמנית. מרדכי ליטווין נולד בשנת 1903 בעיר שאוולי שבליטא (אז ברוסיה). קיבל בעירו חינוך יהודי חילוני, ולמד מדעי הרוח באוניברסיטאות קובנה וברלין. בעקבות עליית הנאצים לשלטון בגרמניה נתפס ובשנים 1934-37 ישב בבית כלא בגרמניה. בשנת 1939 הגיע לפריז, ובה חי עד מותו. בשנות הכיבוש הגרמני של צרפת פעל במסגרת המחתרת הצרפתית בדרום צרפת. לאחר המלחמה פעל במוסדות התרבות היהודיים הקומוניסטיים בפריז והשתתף בפרסומיהם. פרסם מסות ספרותיות וביקורת תיאטרון, וכן תרגומים לפרוזה ולשירה מן הספרות הצרפתית הרוסית והגרמנית, ובפרט יצירות קלאסיות. ב-1958 התרחק מהחוגים הקומוניסטיים. בסוף שנות ה-60 פרסם ספר תרגומים מוערים מן השירה הצרפתית (כרך נוסף הופיע באמצע שנות ה-80). כעשור לאחר מותו הופיע, ב-2003, הופיע בהוצאת הספרים ה. לייוויק בישראל קובץ מתרגומיו מהספרויות הצרפתית, הרוסית והגרמנית. ליטווין נפטר בשנת 1993 בפריז בתום מחלה ארוכה וקשה. ארכיונו שמור בספרייה הלאומית. דעם אָנדענק פֿון די מאַרטירער און קעמפֿער פֿון וואַרשעווער געטאָ: איין-און-דרייסיק ציַיכענונגען פֿון מאָריס מענדזשיצקי (צר'); פּאָעמע פֿון פּאָל עלואַר (אנ'); יידיש: מ' ליטווין, פריז: אויפסניי, 1950. מ. ליטווין, פֿראַנצייזישע פּאָעזיע: איבערזעצונגען און קאָמענטאַרן, 2 כרכים, פריז: אונזער קיום, תשכ"ח–תשמ"ו. פֿון דער וועלט-פּאָעזיע: איבערזעצונגען פון פראנצייזיש, רוסיש, דייטש: מ. ליטווין, תל אביב: ה. לייוויק פארלאג ביים פאראיין פון יידישע שרייבערס און זשורנאליסטן אין ישראל, תשס"ג 2003. Mordechai Litvine, Translations Into and from Yiddish: The Eighth Annual Avrom-Nokhem Stencl Lecture in Yiddish Studies Delivered Before the Eighth Annual Oxford Summer Programme in Yiddish Language and Literature on 20 August 1990; translated from Yiddish by Helen Beer, Oxford: Oxford Programme in Yiddish, Oxford Centre for Postgraduate Hebrew Studies, 1991. (ספרון) מרדכי ליטווין, לעבנס-פראגן, 1 ביולי 1993 (נקרולוג) שירת צרפת בתרגום ליידיש, על המשמר, 29 באוגוסט 1969 דוד לאזר, שירת צרפת בלבוש "שתלטני", מעריב, 14 בינואר 1972 לביקורת ראו דוד לאזר, שירת צרפת בלבוש "שתלטני", מעריב, 14 בינואר 1972. ארכיון מרדכי ליטווין, בספרייה הלאומית
קרחון הקטור

קרחון הקטור (באנגלית: Hector Glacier) הוא קרחון הממוקם בשטח הפרק הלאומי באנף, בהרי הרוקי הקנדיים בפרובינציית אלברטה שבקנדה. הקרחון נמצא על המדרון הצפוני של הר הקטור והוא משתרע צפונה; שטחו כ-3 קמ"ר. בשנת 1938, חלק גדול של הקרחון נשבר והוא כיסה את העמק שתחתיו בקרח בעומק של 60 מטרים. גל הקרח שזרם הרס כל מה שנקרה בדרכו, וזה אירוע מפולת הקרח השנייה הידועה שאירעה בהרי הרוקי הקנדים. הקרחון, כמו גם הר הקטור ואגם הקטור קרויים על שם ג'יימס הקטור, חוקר טבע שהיה מראשוני חוקרי הטבע שחקרו את האזור. אומאני, סיימון ל. קרחוני קנדה, פרסומי ממשלת קנדה, עמ' 227 תצלום לוויין של הקרחון קרחוני אגם לואיז
ליטווין

ליטווין (בכתב לטיני: Litvin,‏ Litwin; ברוסית: литвин) הוא שם משפחה שפירושו "ליטאי". האם התכוונתם ל... א. ליטווין (שם העט של שמואל לייב הורביץ) – מראשוני פועלי ציון, פולקלוריסט, פובליציסט ועורך ברוסיה ובארצות הברית חיים יהודה ליב ליטווין (סוסניצר) – רב וראש ישיבה ליטאי מרדכי ליטווין – מתרגם ומסאי יידי פריזאי רנה ליטוין – סופרת, משוררת, חוקרת ספרות ומתרגמת ישראלית ליטווק ליטאי (פירושונים)
Hummingbird

האם התכוונתם ל... קוליבריים או יונקי הדבש - משפחת עופות קטני גוף Hummingbird (צופן) – בקריפטוגרפיה שם כולל למשפחה של צפני בלוקים קלי משקל המיועדים להצפנת תקשורת בחומרה מוגבלת משאבים כתיוג אלקטרוני, כרטיס חכם וסנסורים אלחוטיים
אנגרבודה

אנגרבודה (בנורדית עתיקה: Angrboða, פירוש השם הוא "מבשרת הנזק"), היא ענקית במיתולוגיה הנורדית. היא מוזכרת בשירים הנורדיים כאימו של פנריר, אשר אביו הוא לוקי. כמו כן, היא גם אמם של אחיו של פנריר, יורמנגנד הנחש הענק והל מלכת העולם התחתון (אשר גם הם צאצאיו של לוקי). סנורי סטורלוסון בשירתו קורא לה "ענקית ביוטונהיים" ואמם של פנריר, של יורמנגנד ושל הל. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.